ALBRECHT FORUM

LETNÝ FESTIVAL HORTUS ARTIS 2024 - MISTERIOS DEL AMOR
2024-08-18 18:00 - 19:30 (Europe/Bratislava) | Dom Albrechtovcov, Kapitulská 1, Bratislava, 81101, Slovenská republika
Jadrom programu s názvom Misterios del Amor je hudobné dedičstvo sefardských Židov, ktoré je hlavným vyjadrovacím priestorom Elišky Tesarovej. Postupne zaznejú piesne, z ktorých každá sa dotýka témy lásky iným spôsobom. Piesne zahŕňajú celú škálu ľudskej emocionality od hlboko dojímavých polôh až po čistú radosť z bytia/života. Významnú časť repertoáru tvoria uspávanky, ktoré spievajú matky svojim deťom. Hoci ide formálne o svetskú hudbu, tieto piesne sú vo svojej podstate hlboko duchovné. Okrem emotívnych sefardských piesní zaznie aj inštrumentálna hudba s podobným nábojom a inšpiráciou z oblasti Stredomoria. Hudba koncertu s názvom Misterios del amor je na pomedzí žánrov – klasiky, folklóru a jazzu – a je autorskou interpretáciou a sprítomnením časovo i priestorovo vzdialených krajín z dielne súboru Plaisirs de musique.

Plaisirs de Musique (CZ)
Eliška Tesařová spev, Marta Kratochvílová flauty, Marian Friedl kontrabas, Kamil Slezák perkusie, Jan Čižmář lutna, theorba, gitara

PROGRAM
Me estas mirando
Adio querida
La Galana i la mar
La cancó del lladre (katalánska ľudová s použitím prvkov ze zápisov iných umelcov Ferran Savall a Pau Canyigueral)
No hay más flandes (Anonym, Španielsko, 17.storočie),
Alta es la luna
La rosa enfloreze
Colascione, Giovanni Girolamo Kapsberger (1580 – 1651) Libro Quarto D´Intavolatura Di Chitarone (Roma 1640); Ms. Modena; arr. Jan Čižmář),
Una matica de ruda
Morenica
Morena me llaman
Durme, durme

VSTUPENKY ONLINE NA TENTO KONCERT NÁJDETE TU

V online predpredaji je dostupný limitovaný počet vstupeniek, ďalšie sú v prípade priaznivého počasia k dispozícii v záhrade Domu Albrechtovcov 30 minút pred koncertom.

Koncert je súčasťou Festivalu komornej hudby Hortus artis 2024 v záhrade Domu Albrechtovcov

Hlavný partner projektu

Festival komornej hudby z verejných zdrojov podporil Fond na podporu umenia

Partneri koncertu

S finančnou podporou

Mediálny partner

LETNÝ FESTIVAL HORTUS ARTIS 2024 - ALLA CZECA
2024-08-04 18:00 - 19:30
V októbri 1923 dostal Leoš Janáček podnet od Českého kvarteta na vytvorenie kvartetovej kompozície. Nechal sa inšpirovať predchádzajúcim čítaním Tolstého poviedky Kreutzerova sonáta (ktorú spisovateľ vytvoril pod vplyvom slávnej Beethovenovej Kreutzerovej sonáty – Sonáty A dur, op. 47). Janáček sa už predtým zaujímal o štúdium Tolstého diela a o jeho prípadné spracovanie (v rokoch 1907-1908 skomponoval Trio pre husle, violončelo a klavír inšpirované Tolstého Kreutzerovou sonátou – trio sa neskôr stratilo). Janáčkovo Sláčikové kvarteto č. 1 je majstrovským dielom skladateľa na prahu sedemdesiatky, ktorý si uvedomoval význam sláčikového kvarteta pri prepájaní najvyšších úrovní subjektivity so závažnými otázkami ľudskej a umeleckej existencie.

Kukal Quartet (CZ)
Eliška Kukalová 1. husle, Klára Lešková 2. husle, Daniel Macho viola, Filip Rufer violončelo

PROGRAM
Bohuslav Martinu (1890 – 1959) Sláčikové kvarteto č. 2 H 150
Erwin Schulhoff (1894 – 1942) Päť kusov pre sláčikové kvarteto WV68
——
Josef Suk (1974 – 1935) Meditácia na staročeský chorál „Svatý Václave“, Op. 35a
Leoš Janáček (1854 – 1928) Sláčikové kvarteto č. 1

VSTUPENKY ONLINE NA TENTO KONCERT NÁJDETE TU

V online predpredaji je dostupný limitovaný počet vstupeniek, ďalšie sú v prípade priaznivého počasia k dispozícii v záhrade Domu Albrechtovcov 30 minút pred koncertom.

Koncert je súčasťou Festivalu komornej hudby Hortus artis 2024 v záhrade Domu Albrechtovcov

Hlavný partner projektu

Festival komornej hudby z verejných zdrojov podporil Fond na podporu umenia

Partneri koncertu

S finančnou podporou

Mediálny partner

LETNÝ FESTIVAL HORTUS ARTIS 2024 - K PRAMEŇOM
2024-07-28 18:00 - 19:30
Ján Levoslav Bella napísal Sláčikové kvarteto e mol „v uhorskom štýle“ pravdepodobne v roku 1896 a je nepochybne jeho vrcholnou kvartetovou kompozíciou. Použitie podtitulu „v uhorskom štýle“ stálo v zdanlivom protiklade k ideálu tvorby slovenskej národnej hudby. Ak však nenahliadame na uhorský štýl z ideologického hľadiska, otvára sa pred nami široká škála hudobných prvkov, ktoré sú jeho pravou podstatou. Je to predovšetkým čerpanie z maďarského, rómskeho a slovenského folklóru, použitie rubátovej melodiky, tanečnosti, výrazných rytmov, či virtuozity na spôsob primášov kapiel ľudovej hudby. (Juraj Tomka)

Mucha Quartet (SK)
Juraj Tomka 1. husle, Jozef Ostrolucký 2. husle, Veronika Kubešová viola, Pavol Mucha violončelo

PROGRAM
Eugen Suchoň (1908 – 1993) Sláčikové kvarteto op. 2 ESD 46
Roman Berger (1930 – 2020) Pesničky zo Zaolžia
—–
Ján Levoslav Bella (1843 – 1936) Sláčikové kvarteto e mol v uhorskom štýle

VSTUPENKY ONLINE NA TENTO KONCERT NÁJDETE V LINKU TU

V online predpredaji je dostupný limitovaný počet vstupeniek, ďalšie sú v prípade priaznivého počasia k dispozícii v záhrade Domu Albrechtovcov 30 minút pred koncertom.

Koncert je súčasťou Festivalu komornej hudby Hortus artis 2024 v záhrade Domu Albrechtovcov

Hlavný partner projektu

Festival komornej hudby podporil z verejných zdrojov Fond na podporu umenia.

S finančnou podporou

Mediálny partner

Záverečný koncert kurzov Belcantolab - Hudobný salón Albrechtovcov 2024
2024-07-26 18:00 - 19:30
Záver majstrovských kurzov BelcantoLab, ktoré vedie v Dome Albrechtovcov v dňoch 22.7 – 26.7. 2024 sopranistka Simona Šaturová, bude patriť koncertu účastníkov kurzov.
V programe sa predstaví Anna Škubová, Vanesa Čierna, Emma Balunová a MIlan Hajaš. Klavírny sprievod Peter Dekrét.

W. A. Mozart – Schauspieldirektor, ária Silberklang ,,Bester Jüngling“ Anna Škubová
W. A. Mozart – Figarova svadba, duet Zuzanky a Grófky „Sull’aria“ Anna Škubová a Vanesa Čierna
A. Dvořák – Jakobín, ária Terinky „Ach bože, božínku… Na podzim v ořeší” Emma Balunová
G. Verdi – Don Carlos, ária Rodriga, „Son io mio Carlo… Per me giunto“ Milan Hajaš
G. Puccini – La bohéme, ária Musetty „Quando m’en vo” Vanesa Čierna
G. Donizetti – Rita, ária Rity „È lindo e civettin … Van la casa e l’albergo“ Anna Škubová
G. Donizetti – Lucia di Lamermoor, ária Enrica “ Cruda funesta smania“ Milan Hajaš
J. Massenet – Werther, ária Sophie – „Frère! Voyez!… Du gai soleil” Emma Balunová
E. Suchoň – Svätopluk, ária Mileny, „Som skromné dievča len” Vanesa Čierna
W. A. Mozart – Don Giovanni, dueto Don Giovanni a Zerlina „Là ci darem la mano” Emma Balunová a Milan Hajaš

(zmena programu vyhradená)
Na piatkový koncert 26. 7. o 18.00 Vás do Domu Albrechtovcov srdečne pozývame! Vstup voľný.
Vaše ALBRECHT FORUM, o.z.

MAJSTROVSKÉ KURZY SOPRANISTKY SIMONY ŠATUROVEJ
2024-07-22 09:00 - 2024-07-26 20:00
Pozývame Vás na majstrovské kurzy BelcantoLab našej poprednej sopranistky Simony Šaturovej, ktoré organizujeme ako súčasť Hudobného salónu Albrechtovcov 2024 v rámci formátu WORKSHOP.
Výukové kurzy trvajú päť dní a k individuálnym hodinám dostane účastník/účastníčka príležitosť vystúpiť aj na záverečnom koncerte kurzov.
Majstrovské kurzy sa uskutočnia v komornej koncertnej sále Domu Albrechtovcov, účastníkom/čkam bude k dispozícii príťažlivé prostredie domu i záhrady po celý pracovný týždeň od 22. do 26. júla 2024.
Kurzy sú určené študentom a absolventom umeleckých škôl i profesionálom.
Cena kurzov je 295€, kurzovné hradia iba vybraní účastníci/čky po oznámení od organizátora kurzov, zaplatené kurzovné sa v prípade neúčasti nevracia.
Prihlášku a ďalšie inštrukcie nájdete tu: Spevácke kurzy Simony Šaturovej BelcantoLab Prihláška-1:
Uzávierka prihlášok je 7. 7. 2024, vyplnenú prihlášku s ďalšími požadovanými prílohami zašlite, prosím, na mailovú adresu belcantolab@gmail.com
Srdečne Vás na kurzy pozývame!
Vaše ALBRECHT FORUM, o.z.

Hlavným partnerom projektu je Fond na podporu umenia

LETNÝ FESTIVAL HORTUS ARTIS 2024 - THE STORY
2024-07-21 19:00 - 21:00
Jean Baptiste Singelée bol jedným z prvých skladateľov, ktorí začali so saxofónom zaobchádzať ako s klasickým nástrojom, o čom svedčí viac ako 30 sól pre saxofón, ktoré skomponoval. Ako dlhoročný priateľ Adolpha Saxa, vynálezcu saxofónu (stretli sa ako študenti na Kráľovskej hudobnej škole), povzbudzoval Saxa k rozvoju štyroch hlavných členov rodiny saxofónov a skomponoval veľmi pravdepodobne prvú skladbu, ktorá bola kedy napísaná pre saxofónové kvarteto, Premier Quatuor, op. 53. Okrem saxofónových diel Singelée vytvoril množstvo sólových diel pre husle a klavír (početné fantázie), koncertov ako aj baletnej hudby.

Pressburg Saxophone Quartet (SK)
Andrei Simančuk sopránsaxofón, Silvia Macejová altsaxofón, Ján Gašpárek tenorsaxofón, Ladislav Fančovič barytónsaxofón

PROGRAM
Jean Baptiste Singelée (1812 – 1875) Premier quatuor op.53
Caryl Florio (1843 – 1920) Allegro de concert *
Gustav Bumcke (1876 – 1963) Kvarteto op. 23 *
Jevgenij Iršai (nar. 1951) Koan 23 **
——-
Deep River
Do Something
Bab yoh, where you can be
The Pawnshop
(Spirituály a štandardy v originálnych kvartetových aranžmánoch z 20. rokov 20.storočia a živá hudba v štýle ragtimu k filmu z roku 1916)

VSTUPENKY ONLINE NA TENTO KONCERT NÁJDETE V LINKU TU

V online predpredaji je dostupný limitovaný počet vstupeniek, ďalšie sú v prípade priaznivého počasia k dispozícii v záhrade Domu Albrechtovcov 30 minút pred koncertom.

Koncert je súčasťou Festivalu komornej hudby Hortus artis 2024 v záhrade Domu Albrechtovcov

Hlavný partner projektu

Festival komornej hudby podporil z verejných zdrojov Fond na podporu umenia.

S finančnou podporou

Mediálny partner

LETNÝ FESTIVAL HORTUS ARTIS 2024 - ZNOVU OBJAVENÉ
2024-07-14 18:00 - 19:30
Sibeliova Suita je študentským dielom, ktoré bolo prvýkrát uvedené 13. 4.1889 na hudobnom večierku v Helsinskom hudobnom inštitúte. Ferruccio Busoni, ktorý bol v tom čase učiteľom klavíra na inštitúte, opísal prvé vystúpenie takto: „Zbystrili sme pozornosť, keď sme si uvedomili, že budeme počuť niečo, čo sa celkom vymyká bežnému štandardu študentských diel…“. V Suite A dur sa po prvýkrát dostáva do popredia farba ako významný prvok Sibeliovej hudby. Dôraz na zvukovú textúru sa spája – trochu nezvyčajne pre takú ranú tvorbu – s pomerne odvážnym narábaním s rytmom a harmóniou. Žiaľ, v nezmenenej podobe sa zachovali len prvé tri časti suity. Zachoval sa však koncept chýbajúcej Gigue, ktorý je súčasťou modernej edície tohto diela.

Daniel Rumler husle, Martin Ruman viola, Jozef Lupták violončelo (SK)

PROGRAM
Jean Sibelius (1865 – 1957) Suita pre sláčikové trio A dur
Bohuslav Martinu (1890 – 1959) Sláčikové trio č. 1, H136
——-
Zoltán Kodály (1882 – 1967) Intermezzo pre sláčikové trio
Ernst von Dohnányi (1877 – 1960) Serenade op. 10

VSTUPENKY ONLINE NA TENTO KONCERT NÁJDETE V LINKU TU

V online predpredaji je dostupný limitovaný počet vstupeniek, ďalšie sú v prípade priaznivého počasia k dispozícii v záhrade Domu Albrechtovcov 30 minút pred koncertom.

Koncert je súčasťou Festivalu komornej hudby Hortus artis 2024 v záhrade Domu Albrechtovcov

Hlavný partner projektu

Festival komornej hudby podporil z verejných zdrojov Fond na podporu umenia.

S finančnou podporou

Mediálny partner

LETNÝ FESTIVAL HORTUS ARTIS 2024 - POLSKY
2024-07-07 18:00 - 19:30
Laksov veľmi sugestívny hudobný štýl, výrazne ovplyvnený oddanosťou dielam Johanna Sebastiana Bacha a Mendelssohna a následným štúdiom vo Varšave, Viedni a Paríži, má blízko k Ecole de Paris a najvýraznejšie sa prejavuje v jeho citlivých vokálnych skladbách, ktorých zdrojom je hlboká vrodená láska, porozumenie a štúdium poľských a jidiš ľudových idiómov. Spolu so svojím celoživotným priateľom a hudobným kolegom Alexandrom Tansmanom, ktorý bol tiež žiakom Piotra Rytla vo Varšave, sa Laks čoskoro stal aktívnym členom siete mladých poľských a poľských židovských skladateľov žijúcich v Paríži pred vypuknutím druhej svetovej vojny a angažovaným členom siete umelcov známej ako Združenie mladých poľských hudobníkov v Paríži. (Jacquelin Cole)

Messages Quartet (PL)
Małgorzata Wasiucionek-Potera 1. husle, Oriana Masternak 2. husle, Maria Shetty viola, Beata Urbanek-Kalinowska violončelo

PROGRAM
Józef Koffler (1896 – 1944) Ukrajinské skice op. 27
Grazyna Bacewicz (1909 – 1969) Sláčikové kvarteto č. 4
——-
Andrzej Panufnik (1914 – 1990) Sláčikové kvarteto č. 3
Szymon Laks (1901 – 1983) Sláčikové kvarteto č. 3

VSTUPENKY ONLINE NA TENTO KONCERT NÁJDETE V LINKU TU

V online predpredaji je dostupný limitovaný počet vstupeniek, ďalšie sú v prípade priaznivého počasia k dispozícii v záhrade Domu Albrechtovcov 30 minút pred koncertom.

Koncert je súčasťou Festivalu komornej hudby Hortus artis 2024 v záhrade Domu Albrechtovcov

Hlavný partner projektu

Festival komornej hudby podporil z verejných zdrojov Fond na podporu umenia.

S finančnou podporou

Mediálny partner

LETNÝ FESTIVAL HORTUS ARTIS 2024 - CACHUA SERRANITA
2024-07-01 18:00 - 19:30
HUDBA, TANEC A PANNA MÁRIA NA ODVRÁTENEJ STRANE SVETA
Prvé slovo úvodnej skladby tohto koncertu je zrejme dobre známe všetkým, ktorí rozumejú česky. V skutočnosti znie podobne ako názov pre obyvateľov Hanej, regiónu na strednej Morave, ktorý sa vyznačuje silnými vplyvmi ľudovej kultúry od charakteristického nárečia a kroja až po hudbu a tanec. Podobnosť je však čisto náhodná – ide o kečuánčinu, domorodý jazyk, ktorým sa hovorí na území dnešného Peru a Bolívie, a jej text je hymnom na Pannu Máriu pretkaným pestrými metaforami vychádzajúcimi z miestnej tradície. A práve spojenie svojráznej miestnej tradície s umeleckou hudbou je spoločným znakom, ktorý hudobníkom umožňuje vytvoriť spojenie medzi strednou Európou a Južnou Amerikou, ktoré prechádza celým programom tohto koncertu. (Václav Kapsa)

Collegium Marianum (CZ, SK)
Jana Semerádová umelecká vedúca, flauty, Vojtěch Semerád barokové husle, baroková viola, spev, perkusie, Jiří Sychra barokové husle, charango, spev Marcel Comendant cimbal, perkusie, Ján Prievozník G violon

PROGRAM
Anonym Hanacpachap cussicuinin
(hymnus k P. Marii, text F. Juan Pérez Bocanegra, Ritual formulario, 1631)
Kristian Gottfried Hirschmentzel (1638 – 1703) Moravica(Orpheus pro rusticis, 1698)
Bohemicus saltus (Orpheus pro civibus, 1698)
„Šla panenka smutně“ (Sborník hanáckých tanců pro klavichord, ca 1700)
Anonym (Jan Antonín Losy z Losimthalu?, ca 1650–1721) Aria Hanacco
Georg Philipp Telemann (1681 – 1767) Hanaquoise (z Ouvertury D dur, TWV 55:D3)
Jan Josef Ignác Brentner (1689 – 1742) Concerto da camera in D minor, Brk 92
Anonym (Domenico Zipoli?) „Zuipaqui“ / „Ad Mariam“
Jan Josef Ignác Brentner Bourrée & Capriccio (z Concerta g moll, Brk 96, Horae pomeridianae op. 4/I, 1720)
———-
„Vyletěla holubička ze skály“ (Karel Jaromír Erben 484, nápěv 751)
Martin Schmid (1694 – 1772) Pastoreta Ychepe Flauta
„Taye jueves Santo“ (Santa Cruz de la Sierra, rkp. 18. století)
Georg Philipp Telemann Hanasky (z Ouvertury E dur, TWV 55:E1)
Peruvian Folk Songs
„Na svatém Kopečku“
„Když jsem já šel na svatý kopeček“
(František Sušil III/63, III/14)
Anonym „Cachua serranita“ (Codex Trujillo, Martínez Compañón, Peru, 18. stol.)

VSTUPENKY ONLINE NA TENTO KONCERT NÁJDETE V LINKU TU

V online predpredaji je dostupný limitovaný počet vstupeniek, ďalšie sú v prípade priaznivého počasia k dispozícii v záhrade Domu Albrechtovcov 30 minút pred koncertom.

Koncert je súčasťou Festivalu komornej hudby Hortus artis 2024 v záhrade Domu Albrechtovcov

Hlavný partner projektu

Festival komornej hudby z verejných zdrojov podporil Fond na podporu umenia

Partneri koncertu

S finančnou podporou

Mediálny partner

MERTZ FOR 4
2024-06-24 16:00 - 18:00
Dielo rodáka z Prešporka (dnešnej Bratislavy) – Josepha Kaspara Mertza – patrí k skvostom ranomantickej gitarovej hudby. Virtuóz a skladateľ sa v prvej polovici 19. storočia preslávil nielen svojou vynikajúcou hrou na gitare, no aj ako skladateľ, ktorého diela publikovali hudobné vydavateľstvá vo Viedni, Prahe, či Mníchove. Je príznačné, že Mertzove koncertné úspechy sa začali na jeho prvom európskom turné, v rámci ktorého sa zastavil okrem iných miest v Prešporku, Pešti, Olomouci, Drážďanoch či Krakove. Jeho dielo zahŕňa rôznorodé žánre a okrem vlastnej originálnej tvorby zanechal početné adaptácie, úpravy a transkripcie hudby z celoeurópskym, no i celosvetovým teritoriálnym záberom.
Pri tvorbe dramaturgie týchto koncertov, akoby prirodzene vyplynula univerzálnosť Mertzovho odkazu. Ten nachádza zdroje v jedinečnosti hudby stredoeurópskeho priestoru, ktorú charakterizuje rôznorodosť, prislúchajúca mnohým národom v ňom koexistujúcim. Program ponúka mimoriadne pestrú paletu gitarovej hudby, z pera uhorského skladateľa, ktorý okrem vlastnej originálnej hudby reflektuje hudbu českých, poľských i maďarských tvorcov.

4 GITARISTI – 4 KONCERTY – 4 KRAJINY
Jan ČONKA (CZ)
Jan MARKOWSKI (PL)
Jászló SZEGEDI (HU)
Augustín MUŠUTA (SK)

PROGRAM
Joseph Kaspar MERTZ (1806 – 1856)
Ungarische Vaterlands – Blüthen, Op. 1.
Rigoletto (Musik von G. Verdi), op. 63
Opern revue op. 8 / No.2 – Donizetti: Lucia di Lamermoor
Souvenir de Choulhoff – Concert Mazurka
2 Polonaises favorites de Oginski, no. 1 and 5, z Bardenklänge, op. 13
Fantasie Originale, op.65, No.2
Opern-revue op. 8 / No.14 – Verdi: Ernani
Elegie

VSTUPENKY
Základné vstupné: 8 € / 5 € študenti (ISIC), učitelia (ITIC), dôchodcovia nad 65 rokov / 1 € ZŤP a deti do 12 r. (max. 2 deti v sprievode 1 dospelého)
Vstupenky bude možné zakúpiť 1 hodinu pred koncertom na mieste konania.
Zmena programu a účinkujúcich vyhradená!

Koncert je súčasťou medzinárodného koncertného projektu MERTZ FOR 4 a 48. Gitarového festivalu J. K. Mertza. Srdečne pozývame!

Viac informácií o festivale a koncerte: https://www.jkmertz.com/sk/koncert/mertz-4

Projekt je spolufinancovaný vládami Česka, Maďarska, Poľska a Slovenska prostredníctvom vyšehradských grantov z Medzinárodného Vyšehradského fondu. Poslaním fondu je presadzovať myšlienky udržateľnej regionálnej spolupráce v strednej Európe.
Zahraničnými partnermi projektu sú Spolek pro komorní hudbu při Moravské filharmonii Olomouc (Česká republika), Vědecká knihovna v Olomouci (Česká republika), Mestské centrum kultúry Tychy (Poľsko), Akademia Muzyczna im. Karola Szymanowskiego w Katowicach (Poľsko), Via musica ad beatum z.s. (Česká republika) a Konzervatórium Bélu Bartóka Budapešť (Maďarsko).

Spectrum Quartett 3x3 premiéry
2024-06-23 18:00 - 19:00
Na koncerte s názvom „3 x 3 premiéry“ zaznejú 3 sláčikové kvartetá – jednej súčasnej skladateľky a dvoch súčasných skladateľov. Hoci ide o skladby, ktoré majú premiéry v týchto dňoch, príbehy ich vzniku sa viažu pri kvartete Mariána Lejavu a Jany Kmiťovej k študentským časom. Ich časti zazneli v tej dobe na skladateľských súťažiach a potom, ako to častokrát býva, boli odložené aby ustúpili „dôležitejším či aktuálnejším“ prácam – kompozíciám. Teraz sa objavujú v úplnej a revidovanej podobe a sú svedkami autorskej poetiky spred tridsiatich resp. dvadsiatich rokov. Dielo Ľuboša Bernátha je skladbou z roka 2022 a svojim spôsobom sa taktiež dotýka minulosti – tentokrát nie v individuálnej rovine, ale skôr kompozičnej, keď skladateľ k uvedeniu píše: „Samotná forma môjho kvarteta je archetypálne klasická, štvorčasťová, výrazným spôsobom inšpirovaná sonátovým a možno aj trošku suitovým cyklom.“
Viac si o inšpiráciách k tvorbe týchto diel budete môcť prečítať v programoch, a hlavne vypočuť si samotné diela, priamo na koncerte. K životu ich prebralo Spectrum Quartett.

Spectrum Quartett
Ján Kružliak ml. 1. husle, Miroslav Vilhan 2. husle, Peter Dvorský viola, Branislav Bielik violončelo

PROGRAM
Marián Lejava (*1976) Sláčikové kvarteto č. 1

First Movement
Second Movement
Jana Kmiťová (*1976) II. sláčikové kvarteto
I.
II.
III.
Ľuboš Bernáth (*1977) Sláčikové kvareto č. 3
Meditativo e energico
Arioso e drammatico
Scherzo
Fugato e Finale

VSTUPENKY v cene 8€ a 5€ budú k dispozícii v Dome Albrechtovcov 30 min. pred začiatkom koncertu.

PRÍBEH SAXOFÓNU
2024-06-16 18:00 - 20:00
Koncertný program s názvom Príbeh saxofónu prináša prierez tvorby pre rôzne typy saxofónov z prvých dekád jeho vzniku (roky 1858 – 1930). Najväčšou motiváciou pre vznik tohto konceptu bol fakt, že v roku 2024 si pripomíname dvojité okrúhle výročie vynálezcu saxofónu Adolpha Saxa (1814 – 1894). Väčšina skladieb tejto netradičnej dramaturgie navyše zaznie v slovenskej premiére.
PROGRAM
Jean-Baptiste Singelée (1812 – 1875)
Fantaisie pre barytónsaxofón a klavír op. 60 (1858)
Jules Demmersseman (1833 – 1866)
Fantaisie faciles et brillantes sur un théme original op. 32 pre altsaxofón a klavír
Jean-Georges Kastner (1810 – 1867)
Variations faciles et brillantes sur un théme original pre altsaxofón a klavír (1847)
Jules Demmersseman
Premier solo: Andante et allegretto pre altsaxofón a klavír (1865)
Pierre Bouillon (18??-1883)
Pappilon Fantaisie variée pre altsaxofón a klavír (cca 1870)
Joseph Jean Baptiste Laurent Arban (1825 – 1889)
Caprice et variations pre altsaxofón a klavír (1861)
Jean-Baptist Soualle (Ali Ben Sou Alle) (1820 – cca 1880)
Adieu pre altsaxofón a klavír (cca 1858)
Shanghai Redowa Waltz pre sopránsaxofón a klavír (1856)
Jean-Baptiste Singelée
Solo de concert no. 2 pre barytónsaxofón a klavír op. 77 (1861)
Paul Gilson (1865 – 1942)
1er Concerto pre altsaxofón a klavír (1902)
Edmund von Borck (1906 – 1944)
Capriccio op. 11 pre altsaxofón a klavír (1934)

Ladislav Fančovič saxofóny, Jakub Čižmarovič klavír

Koncert je súčasťou festivalu komornej hudby v Dome Albrechtovcov DOMUS ARTIS 2024
Hlavným partnerom projektu je Fond na podporu umenia

Koncert podporili:

VSTUPENKY
https://www.ticketportal.sk/event/DOMUS-ARTIS-2024-PRIBEH-SAXOFONU?idpartner=523

ADOLPHE SAX - DVOJITÉ VÝROČIE TVORCU SAXOFÓNU
2024-06-12 18:00 - 19:30
Protagonistom ďalšieho dielu Hudobného salónu Albrechtovcov 2024 bude oddaný propagátor a hráč na viacerých nástrojoch „početnej rodiny“ saxofónov Ladislav Fančovič. Rok 2024 sa nesie v znamení dvojitého výročia Adolpha Saxa (1814 – 1894), ktorý v roku 1842 skonštruoval prvý saxofón. Krajinou jedného z najmladších klasických nástrojov Vás bude sprevádzať okrem Ladislav Fančoviča aj inštrumentalista, pedagóg a organizátor hudobného života Róbert Šebesta. V centre diskusie bude história vývoja saxofónu so zameraním sa na druhú polovicu 19. storočia a začiatok 20.storočia. Zaznejú aj ukážky dobových skladieb na historických nástrojoch zo zbierky Ladislava Fančoviča.
VSTUP VOĹNÝ
(Kapacita sály 60 miest)
Podujatie podporili:
Hlavný partner projektu

Partner projektu

SLOVENSKÉ MELODRÁMY
2024-06-11 18:00 - 19:30
Na koncerte s názvom Slovenské melodrámy ožije žáner, ktorý z nášho hudobného života takmer vymizol: melodráma pre recitátora a klavír. Herec Štefan Bučko, speváčka Eva Šušková (tentoraz v úlohe recitátorky) a klavirista Ivan Koska predvedú kompozície M. Licharda, M. Moyzesa, L. Stančeka, E. Suchoňa a J. Pospíšila na texty slovenských básnikov ako J. Botto, Ľ. Podjavorinská, M. Rúfus a ď. Súčasného poslucháča môžu tieto koncentrované skladateľské výpovede prekvapiť jedinečnou intímnosťou a subtílnosťou hudobno-poetického zážitku.
Koncert je súčasťou 15. ročníka cyklu (Ne)známa hudba, ktorý organizuje partnerské združenie Albrechtina.
Vstupenky v hodnote 5€ a 3€ si môžete zakúpiť priamo v Dome Albrechtovcov polhodinu pred koncertom.
Srdečne Vás pozývame!

KONCERT - CONCERTO
2024-06-09 18:00 - 19:30
Telemannove Koncerty a Concerti sú dielami komponovanými v talianskom štýle. Poukazujú na mimoriadny talent autora geniálne zvládnuť tento kompozičný štýl v jeho čistej podobe. Diela vynikajú farebnosťou a schopnosťou viesť dialóg medzi flautami a sláčikovými nástrojmi a majstrovskou motivickou prácou. Ján Albrecht napísal: „Doménou Telemannovej hudby je predovšetkým esprit, humor a paródia nesená jemným tokom melosu nad citlivou harmóniou. Telemann si zo všetkých svojich rovesníkov ako jediný zachoval schopnosť prinášať radosť duchaplným vtipom, tvoriť úsmev z dobrej idey, zrodenej z nadhľadu, nie však z cynizmu.“
PROGRAM
Georg Philipp Telemann
Koncert e mol 2 fltr, sláč. Bc. TWV 52:e2
Koncert e mol 2 fltr, sláč. Bc. TWV 52:e2
Koncert D dur fltr, sláč. Bc. TWV 51:D2
———
Concerto e mol sláč. Bc. TWV 43:e5
Koncert D dur pre 2 fltr, sláč, bc. TWV 54:D1

MUSICA AETERNA
Radka Kubínová – flauta, Martina Mestická – flauta, Peter Zajíček – husle (umelecký vedúci), Michal Klas – husle, Gabriel Szathmáry – husle, Ján Grenér – viola, Michaela Čibová – violončelo, Metod Podolský – violone, Peter Guľas – čembalo
VSTUPENKY
https://www.ticketportal.sk/event/KONCERT-CONCERTO

Zborový koncert - Johanneskören zo švédskeho Malmö
2024-06-07 18:00 - 19:30
Miešaný spevácky zbor Kostola sv. Jána – Johanneskören zo švédskeho Malmö bol založený v roku 2008 a pozostáva z 50 spevákov. Počas týchto rokov uviedlo teleso rad oratóriálnych diel o. i. Mozartovo, Faurého a Verdiho Requiem, Bachove Jánove a Matúšove pašie a mnoho ďalších kompozícií. Zbor absolvoval zájazdy do Litvy, Poľska, Dánska a na ďaleký sever Švédska. Od roku 2009 je dirigentom zboru Christian Schultze. Je organistom v Kostole sv. Jána v Malmö, kde vedie aj komorný zbor a dievčenský zbor. Schultze je tiež dirigentom slávneho mužského zboru Lundskej univerzity.
Koncert Johanneskören v záhrade Domu Albrechtovcov prinesie našim poslucháčom predovšetkým úpravy švédskej tradičnej hudby.
PROGRAM
Limu limu lima Old Swedish folksong (Arr: Sofia Söderberg)
Kristallen den fina Old Swedish folksong (Arr: Otto Fredrik Tullberg)
Jungfrun går i ringen Old Swedish folksong (Arr: Hugo Alfvén)
Uti vår hage Old Swedish folksong (Arr: Hugo Alfvén)
Earth Song Frank Ticheli
I furuskogen W. Peterson-Berger
Vaesleblomma W. Peterson-Berger
Tourdion Old French wine song
Bort allt vad oro gör C.M. Bellman
Sommarpsalm Valdemar Åhlén
Kom Monika Åslun
DIRIGENT
Christian Schultze
VSTUP VOĽNÝ
Zároveň Vás pozývame aj na koncert Johanneskören, ktorý sa uskutoční o deň neskôr – v sobotu 8. 6. 2024 vo Františkánskom kostole o 17.00. Zaznie na ňom iný program – sakrálna hudba severských skladateľov. Vstup je tiež voľný.

VÍKEND OTVORENÝCH PARKOV A ZÁHRAD - ZÁHRADA DOMU ALBRECHTOVCOV
2024-06-01 - 2024-06-02
Milí priatelia parkov a záhrad,
aj tento rok sme sa zapojili do Víkendu otvorených parkov a záhrad. Srdečne Vás pozývame v sobotu a nedeľu (1.6. a 2.6.) na stretnutie do našej malej oázy uprostred Starého Mesta.
A tu je niekoľko myšlienok k tomuto ročníku od organizátorov podujatia – Národného trustu, n.o.:
Témou VOPZ 2024 je „Päť zmyslov v záhrade“. Pobyt v záhrade je zmyslový zážitok. Záhrada prebúdza všetky naše zmysly, núti nás snívať a spomínať, podnecuje našu predstavivosť a prispieva k šťastiu, pokoju a blaženosti. Zrakom vnímame nielen veľkosť záhrady, ale aj jej farebnosť. Záhrady vyhľadávame aj kvôli sluchovým zážitkom: spevu vtákov, reči zvierat, šumeniu vetra či bzučaniu včiel. Kto z nás by si nepamätal vône záhrady – ruží, levandule, mäty či zapáchajúcu čemericu. Kde inde ako v záhradách si prídu chuťové poháriky nášho jazyka na svoje. Koho ešte nepotešila sladká jahoda, kyslá rebarbora, či horká dula? V záhrade môžeme cítiť príjemné dotyky (chôdzu naboso po mäkkom trávniku,..), ale aj tie menej príjemné ( bodnutie hmyzu,..). Päť zmyslov môžete zažiť v úplne každej záhrade.
Aj v tomto roku sa do podujatia prihlásilo vyše 100 parkov a záhrad z územia celého Slovenska. Podujatie má ambíciu stať sa festivalom záhradného umenia i kultúry a je ladené v pozitívnom duchu oslavy hodnôt kultúrnej krajiny Slovenska, ktorej sú parky a záhrady významnou súčasťou. Hlavnou aktivitou podujatia sú komentované prehliadky parkov a záhrad, ktoré zabezpečujú ich vlastníci, správcovia a veľké množstvo dobrovoľníkov.
Cieľom Víkendu otvorených parkov a záhrad 2024, je priblížiť ich krásu ako aj šíriť myšlienky ich aktívnej ochrany a kvalitnej údržby!
PROGRAM:
Sobota 1. 6. 2024
10:00, 12:00, 14:00 a 16:00 Krátka história domu a záhrady Albrechtovcov – komentovaná prehliadka
Vstup zdarma, počet limitovaný na 30 ľudí/prehliadka
Nedeľa 2. 6. 2024
Od 10.00 do 16.00 sme Vám k dispozícii na osobné stretnutia a rozhovory o našej záhrade a našej kultúrnej činnosti.
Viac informácií o celom podujatí nájdete na https://www.vopz.sk/
Vaše ALBRECHT FORUM, o.z.

ŽENSKÉ SKLADATEĽSKÉ OSOBNOSTI HUDOBNÉHO ROMANTIZMU
2024-05-30 19:00 - 21:30
Ďalší z koncertov v rámci projektu Ženské skladateľské osobnosti hudobného romantizmu zaznie u nás v komornej koncertnej sále. Tento „Liederabend“ bude zložený z atraktívnej piesňovej literatúry manželov Schumannovcov v podaní študentov Akadémie umení v Banskej Bystrici. Martina Mojžišová (soprán) a Marco Manuel Bukovský (klavír) sa predstavia v spolupráci so svetoznámym basistom Štefanom Kocánom a uvedú Vás do sveta intímnej piesňovej literatúry, ktorá patrí k skvostom hudby 19. storočia.
ÚČINKUJÚ:
Štefan Kocán (bas)
Martina Mojžišová (soprán)
Marco Manuel Bukovský (klavír)

PROGRAM:
Clara Schumann (1819 – 1896) – Lieder Op. 13, Op. 23 a Op. 12 (40″)
Robert Schumann (1810 – 1856) – Fantasie in C Op. 17, III. Langsam getragen. Durchweg leise (10″)
Robert Schumann (1810 – 1856) – Dichterliebe Op. 48 (30″)

Tešíme sa na vás!
Vstup voľný
(Kapacita sály 60 miest)
Koncert je súčasťou projektu, ktorý z verejných zdrojov podporil Fond na podporu umenia.

ERNŐ DOHNÁNYI - PORTRÉT
2024-05-29 18:00 - 19:30
Hudobný salón Albrechtovcov 2024 pokračuje ďalším podujatím – v sérii PORTRÉT bude diskutovať Adrian Rajter a Andrej Šuba s klaviristom Ladislavom Fančovičom nielen o klavírnom diele prešporského rodáka Ernőa Dohnányiho. Debatami spojenými s čítaním, premietaním, spomínaním, plánovaním i živou hudbou sa usilujeme nadviazať na tradície neformálnych rozhovorov o umení a spoločnosti, ktorými sa stal Dom Albrechtovcov povestný.
Ukážky z tvorby skladateľa uvedú Ladislav Fančovič a Jana Macíková
Tešíme sa na Vašu návštevu!
VSTUP VOĽNÝ

Hudobná akadémia v Prešporku - Musica aeterna
2024-05-26 18:00 - 19:30
Jarný cyklus koncertov Musica bratislavensis súboru Musica aeterna pokračuje ďalším koncertom, na ktorom zaznejú diela W. A. Mozarta, J. M. Spergera, M. a J. Haydna. Koncert bude pripomienkou prešporských hudobných akadémií. Wolfgang Amadé Mozart patrí k skladateľom obdobia klasicizmu, ktorého kompozičné dielo dosiahlo takmer celoeurópske repertoárové uplatnenie. Významnou udalosťou v Prešporku bolo vystúpenie Mozarta ako klavírneho virtuóza v časoch, keď bol iba zázračné dieťa. Joseph Haydn, skladateľ viedenského klasicizmu, vekom najstarší predstaviteľ veľkej trojice skladateľov druhej polovice 18. storočia a začiatku 19. storočia: Haydn – Mozart – Beethoven. Joseph Haydn sa narodil v multikultúrnom priestore rakúsko-slovensko-chorvátsko-maďarskom, ktorého zvuky sa neraz ozývajú v jeho hudbe. Významom svojej tvorby však tento región prekročil ako jeden z najväčších skladateľov v dejinách európskej hudobnej histórie. Jeho osobnosť si preto zasluhuje aj mimoriadnu pozornosť celej slovenskej pospolitosti.
PROGRAM:
W. A. Mozart Kontra tance KV 609
J. M. Sperger Terzetto pre flautu, husle a violončelo G dur
W. A. Mozart Divertimento F dur KV 138
— o —
J. Haydn 12 London Symphonies / ar. J. P. Salomon
Symphonia č. 104 D dur „Salomon“

MUSIC AETERNA
Martina Mestická – flauta
Peter Zajíček – husle, umelecký vedúci
Gabriel Szathmáry – husle
Ján Grenér – viola
Michaela Čibová – violončelo
VSTUPENKY
https://www.ticketportal.sk/event/HUDOBNA-AKADEMIA-V-PRESPORKU
